

Në bazë të dispozitave të nenit 16,17 dhe nenit 21 të Ligjit nr. 03/L-087 për Ndërmarrjet Publike (“Gazeta zyrtare e Republikës së Kosovës”, nr. 31/2008) dhe ndryshim plotësimeve përkatëse të ligjit bazik me Ligjin nr. 04/L-111 dhe Ligjin nr. 05/L-009 si edhe në bazë të nenit 23 dhe 26 të Statutit, Bordi i Drejtorëve i NP “Termokos” SH.A**,** Prishtinë, në mbledhjen e mbajtur me datë: 02.05.2019, mori vendim që të ri-shpallë këtë:

**K O N K U R S**

**Kryeshef Ekzekutiv të NP “Termokos” SH.A, Prishtinë**

1. **Të përgjithshme**

Kandidati për këtë vend pune duhet të jetë person me integritet, i cili i plotëson kushtet e kualifikimit, kriteret e pavarësisë, duhet të ketë përvojë të nevojshme profesionale dhe shkollimin e kërkuar, dhe kushtet tjera të kërkuara me dispozitat e Ligjit për Ndërmarrjet Publike.

1. **Mandati i Kryeshefit Ekzekutiv**

Kryeshefi Ekzekutiv emërohet nga Bordi i Drejtorëve për mandatin prej 3 (tre) vjetëve, me mundësi të vazhdimit edhe për një mandat.

1. **Kompensimi i Kryeshefit Ekzekutiv**

Kompensimi dhe përfitimet e Kryeshefit Ekzekutiv do të përcaktohen nga Bordi i Drejtorëve të NP “Termokos” SH. A, në përputhje me deklaratën për politiken e kompensimit të ndërmarrjes.

1. **Përshkrimi i punëve**
* Në bashkëpunim të ngushtë me Bordin e Drejtorëve, udhëheq zhvillimin strategjik të Ndërmarrjes;
* Harton, udhëheq dhe mbikëqyrë implementimin e planit të biznesit të ndërmarrjes, planeve afatshkurtra dhe afatmesme të ndërmarrjes në akord me strategjinë e ndërmarrjes, të aprovuar nga Bordi i Drejtorëve;
* Është përgjegjës për menaxhimin e përgjithshëm të ndërmarrjes duke siguruar qëndrueshmërinë afatgjate financiare të saj;
* Siguron vendosjen e sistemeve të kontrollit të brendshëm, menaxhimit të informacionit duke i mundësuar ndërmarrjes të ekzekutoj aktivitetet e saj në mënyrë të ligjshme dhe etike;
* Vepron si ndërlidhje në mes të Menaxhmentit dhe Bordit të Drejtorëve, komunikon në mënyrë efektive me palët e ndërlidhura, punëtorët e saj, Komunën e Prishtinës, Qeverinë e Republikës së Kosovës dhe Ministritë apo Agjencitë e saj, Institucione tjera të interesit, si dhe publikun;
* Organizon, mbikëqyrë dhe mbanë përgjegjësi për të gjitha çështjet e biznesit të ndërmarrjes të cilat nuk janë në kompetencë të Mbledhjes së Përgjithshme të Aksionarëve, Bordit të Drejtorëve, Komisionit të Auditimit apo Zyrtarit të Auditimit të Brendshëm;
* Kryen dhe punë të tjera të përcaktuara me ligjet e zbatueshme, Statutin dhe aktet tjera të brendshme të ndërmarrjes.
1. **Kualifikimet dhe përgatitja profesionale**

Sipas Ligjit për ndërmarrjet publike, një kandidat për t’u zgjedhur Kryeshef Ekzekutiv në NP “Termokos” SH. A duhet t’i plotësojë këto kritere:

* Të ketë përgatitje superiore në fushat ekonomike, teknike, juridike apo të tjera të ndërlidhura me aktivitetet, në të cilat vepron ndërmarrja;
* Të ketë së paku 5 vjet përvojë menaxhuese,
* Të ketë shkathtësi organizative, drejtuese dhe aftësi të shkëlqyeshme të komunikimit;
* Shkathtësi të dëshmuara në punë me grupe dhe organizim të ndërmarrjes apo të ngjashme;
* Shkathtësi të mira në punën me kompjuter;
1. **Informatë për procedurën e konkurrimit**

Dokumentet e nevojshme për konkurrim janë si më poshtë:

* Aplikacion;
* CV;
* Letër motivimi;
* Dëshmi mbi kualifikimin profesional;
* Dëshmi mbi përvojën e punës;
* Certifikatë që nuk është nën hetime (jo më e vjetër se tre muaj); dhe
* Kopje e letërnjoftimit.

Të interesuarit mund t’i dorëzojnë aplikacionet e tyre me dokumentet tjera relevante në arkivin e NP “Termokos” SH.A, Rr.“28 Nëntori” nr.181, Prishtinë, çdo ditë pune prej orës **8:30 – 15:30**, në afat prej **30 ditësh nga dita e publikimit** të këtij konkursi, të adresuara për: “Bordin e Drejtorëve” të NP “Termokos” SH.A. Aplikacioni mund të shkarkohet nga *web-*faqja e “Termokos”-it në  [www.termokos.org](http://www.termokos.org)  ose mund të merret në zyret e Ndërmarrjes. Kandidatët të cilët kanë aplikuar në afatin e parë nuk kanë nevojë të përsërisin aplikimin.

Informatat shtesë mund të sigurohen përmes numrit të telefonit: **038/541-780**.